Mikilvægt er að klæða sig skynsamlega og eftir aðstæðum , en hafa ber í huga að aðstæður og veður geta breyst skyndilega og því mikilvægt að gera ráð fyrir því og hafa varabúnað í bakpokanum . Klæðist nokkrum lögum af fötum , en þrjú lög af fatnaði duga vel ef þeim er rétt raðað saman . Það er þá hlý ull innst klæða , eða flík úr gerviefni , sem fellur vel að líkamanum og heldur hita þó hún blotni , flís eða ullarpeysa sem heldur hita og myndar einangrun og svo sterkur vatns - og vindheldur klæðnaður yst klæða . Þá er einnig mikilvægt að fatnaðurinn hleypi raka frá líkamanum til að koma í veg fyrir svitamyndun . Sokkar þurfa að vera mátulegir og ná upp fyrir ökklann . Ullarsokkar eru alltaf góðir en passið að þeir krumpist ekki undir fætinum , við tábergið eða ofan á ristinni þegar komið er í skóna . Margir velja tvö sokkalög , þunna sokka nær og þykkari yfir og telja menn það koma í veg fyrir blöðrumyndun . Legghlífar eru góður kostur og koma í veg fyrir að sandur , steinar eða snjór komist ofan í skóna . Gönguskór þurfa helst að ná upp fyrir ökklann og vera með grófum sóla sem grípur vel . Gönguskór eiga hvergi að þrengja of mikið að fæti , þeir eiga að vera þægilegir og þannig að gott sé að ganga á þeim í lengri tíma . Vandið valið og gefið ykkur tíma í að finna réttu skóna , það margborgar sig . Útbúnaður – klæðnaður · Ullarnærföt innst klæða , síðar eða stuttar nærbuxur og nærbolur , ekki bómullarnærföt · Flíspeysa eða ullarpeysa sem millilag · Göngubuxur , síðar eða stuttar eftir aðstæðum og árstíð · Flísbuxur , eftir aðstæðum · Húfa , lambhúshetta , derhúfa og / eða „ buff “ eftir aðstæðum · Vettlingar , flís eða ullarvettlingar og vatnsheld skel Varaklæðnaður í bakpokann Annar búnaður · Höfuðljós